open-index/open-wikipedia-markdown huggingface dataset:
גאל ביגירימאנה

**גאל ביגירימאנה** (באנגלית: **Gaël Bigirimana**; נולד ב-22 באוקטובר 1993) הוא כדורגלן בורונדי המשחק בעמדת הקשר בדאנגנון סוויפטס.

## קריירת מועדונים
ביגירימאנה נולד בבוג'ומבורה לאב בורונדי ולאם רואנדית. בגיל צעיר עבר עם משפחתו לאוגנדה וכשהיה בן 11 הגיע עם משפחתו לממלכה המאוחדת, בה קיבל מעמד של פליט. בגיל 12 הצטרף לאקדמיה לכדורגל של קובנטרי סיטי. ב-8 באוגוסט 2011 ביגירימאנה ערך את הופעת הבכורה שלו בקבוצה הבוגרת בהפסד 1-0 ללסטר סיטי. במרץ  נבחר ל"חניך השנה" בפוטבול ליג צ'מפיונשיפ.

ב-6 ביולי 2012 ביגירימאנה חתם בניוקאסל יונייטד מהפרמייר ליג. ב-23 באוגוסט, ביגירימאנה ערך את הופעת הבכורה שלו בתיקו 1-1 נגד אטרומיטוס במסגרת מוקדמות הליגה האירופית. ב-2 בספטמבר 2012 ביגירימאנה, ערך את הופעת הבכורה שלו בפרמייר ליג בתיקו 1-1 נגד אסטון וילה. ב-3 בדצמבר הבקיע את שער הבכורה שלו בקבוצה בניצחון 0-3 נגד ויגאן את'לטיק. ב-2 בפברואר 2015 הושאל לגלאזגו ריינג'רס עד לסיום העונה, אך מטעמי בריאות הוא מעולם לא רשם דקות משחק בקבוצה.

ב-16 בנובמבר 2015, ביגירימאנה הושאל לתקופה קצרה לקובנטרי סיטי עד ל-3 בינואר 2016. בהמשך, תקופת השאלתו הוארכה עד ל-24 בינואר ולאר מכן עד לסיום העונה.

ב-26 באוגוסט 2016 ביגירימאנה חתם על חוזה לעונה אחת בקובנטרי. ב-9 בנובמבר 2016 ביגירימאנה הבקיע את שער הבכורה שלו במועדון בניצחון 2-4 נגד ויקומבי וונדררס במסגרת גביע ה-EFL.

ב-2 ביוני 2017 ביגירימאנה חתם לשנתיים במאת'רוול. ב-15 ביולי 2017 ביגירימאנה ערך את הופעת הבכורה שלו בקבוצה במשחק גביע הליגה הסקוטי נגד קווינס פארק. ב-9 באוגוסט ביגירימאנה הבקיע את שער הבכורה שלו בקבוצה בניצחון 2-3 נגד רוס קאונטי.

ב-31 בינואר 2019 ביגירימאנה חתם בהיברניאן עד לסיום העונה.

ב-29 באוקטובר 2019 חתם לחודשיים בסוליהול מורס מהליגה החמישית באנגליה.

בקיץ , ביגירימאנה חתם בגלנטורן מליגת העל של צפון אירלנד.

בקיץ  חתם ביאנג אפריקנס מליגת העל הטנזנית.

ב-1 בספטמבר 2023 חזר לצפון אירלנד וחתם בדאנגנון סוויפטס.

## קריירה בינלאומית
ביגירימאנה זכאי לייצג את רואנדה, בורונדי, מוצאיהם של הוריו ואנגליה. תחילה, ביגירימאנה קיבל זימון מרואנדה, לקראת גביע אפריקה בכדורגל עד גיל 20 בשנת , אך לבסוף סירב.

במאי , זומן לנבחרת אנגליה, עמה השתתף בגביע העולם בכדורגל עד גיל 20.

באוקטובר 2013, סירב לזימון מנבחרת בורונדי, עקב אי-יציבות פוליטית. אולם, ב-15 בנובמבר 2015 ביגירימאנה ערך את הופעת הבכורה שלו עבור בורונדי במסגרת מוקדמות מונדיאל 2018 נגד . המשחק הסתיים בתיקו 2-2, אך פיפ"א העניקה ניצחון טכני, עקב שיתופו הלא חוקי של ביגירימאנה.

בקיץ  ביגירימאנה, השתתף עם הנבחרת בגביע אפריקה לאומות 2019.

## תארים
; קובנטרי סיטי
*גביע ה-EFL: 

;דאנגנון סוויפטס
* הגביע הצפון אירי: 2024/2025
; אישיים
*חניך העונה בפוטבול ליג צ'מפיונשיפ: 

## קישורים חיצוניים

קטגוריה:כדורגלנים בורונדים
קטגוריה:קשרי כדורגל אנגלים
קטגוריה:כדורגלנים אנגלים
קטגוריה:קשרי כדורגל בורונדים
קטגוריה:כדורגלני קובנטרי סיטי
קטגוריה:כדורגלני ניוקאסל יונייטד
קטגוריה:כדורגלני גלאזגו ריינג'רס
קטגוריה:כדורגלני מאת'רוול
קטגוריה:כדורגלני היברניאן
קטגוריה:כדורגלני גלנטורן
קטגוריה:כדורגלני נבחרת בורונדי
קטגוריה:כדורגלני גביע אפריקה לאומות 2019
קטגוריה:ספורטאים זרים בטנזניה
קטגוריה:אנגלים שנולדו ב-1993
קטגוריה:בורונדים שנולדו ב-1993
Dirty Talk

"**Dirty Talk**" (בעברית: "**[[דיבור מלוכלך]]**") הוא סינגל שהוקלט על ידי הזמרת-יוצרת האמריקאית וינטר גורדון מתוך אלבום הבכורה שלה With the Music I Die. השיר יצא לאור ב-17 בפברואר 2010, כסינגל הראשון מתוך האלבום.

עם יציאתו נכנס השיר אל המקום ה-1 במצעד המוזיקה האוסטרלי, וה-25 במצעד הסינגלים הבריטי.

## רקע וכתיבה
השיר נכתב על ידי וינטר גורדון עצמה, ביחד עם מייק קארן ופזמונאים נוספים, והופק על ידי יופיטר אייס. השיר מדבר על יחסי מין, דיבור ארוטי, סאדו-מאזו וכדומה. שמו "Dirty Talk" (בעברית: דיבור מלוכלך) הוא נוהג בו נעשה שימוש במילים ודימויים כדי להגביר את העוררות המינית.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר בוים על ידי הבמאי ארמן והופץ לראשונה ב-9 ביולי 2010. ליוטיוב עלה השיר מאוחר יותר בנובמבר 2010. בקליפ ניתן לראות את גורדון שרה את השיר, תוך שישנם קטעים בהן היא לא לובשת בגדים כלל.

נכון לינואר 2022, מונה הצפיות של הקליפ עומד על כ-12 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי וינטר גורדון
קטגוריה:שירים על מיניות
קטגוריה:שירי מוזיקת האוס אמריקאיים
קטגוריה:סינגלים שהגיעו למקום הראשון במצעד הסינגלים האוסטרלי
רפאל רומו

**רפאל אנריקה רומו פרס** (בספרדית: **Rafael Enrique Romo Pérez**; נולד ב-25 בפברואר 1990) הוא כדורגלן ונצואלי המשחק בעמדת השוער באוניברסידד קאתוליקה דל אקוודור.

## קריירת מועדונים
רומו התחיל את הקריירה שלו במחלקת הנוער של אתלטיקו דה טורן, ממנה עבר ליאנרוס מליגת העל הוונצואלית.

ב-15 ביולי 2009 רומו חתם באודינזה מהסרייה א'. ב-15 במאי 2010 רומו ערך את הופעת הבכורה שלו בנבחרת בהפסד 3-1 ללאציו.

לאחר שבאודינזה מיעט לשחק, ב-18 בינואר 2011 הושאל לאסטודיאנטס מרידה עד לסיום העונה.

בעונת  רומו לא שיחק ולו דקה אחת במדי אודינזה, ובקיץ  חזר בשנית לוונצואלה, הפעם למינרוס בה שיחק שלוש עונות.

באוגוסט  הושאל לשני משחקים בלבד לווטפורד מהפרמייר ליג, אחרי עונש ההרחקה של גיידריוס ארלאוסקיס.

בקיץ  רומו חתם בא.א.ל. לימסול מליגת העל הקפריסאית.

בקיץ  רומו חתם באפואל ניקוסיה. בינואר  הושאל לבירסחוט וילרייק מליגת העל הבלגית. בקיץ  חזר לאפואל, בה רשם באותה עונה 12 הופעות.

ב-1 בספטמבר 2019 חתם לשנה בסילקבור מליגת העל הדנית.

בקיץ , רומו חתם בלוון מליגת העל הבלגית.

ב-27 באפריל 2022 הצטרף לדי. סי. יונייטד מה-MLS.

## קריירה בינלאומית
בצעירותו, רומו שיחק בנבחרת הנוער של ונצואלה. ב-20 באוגוסט 2008 רומו ערך את הופעת הבכורה שלו בנבחרת ונצואלה בניצחון 1-4 נגד .

רומו נכלל בסגל הנבחרת בקופה אמריקה 2019.

## קישורים חיצוניים

קטגוריה:כדורגלנים ונצואלים
קטגוריה:שוערי כדורגל ונצואלים
קטגוריה:כדורגלני אודינזה
קטגוריה:כדורגלני ווטפורד
קטגוריה:כדורגלני א.א.ל. לימסול
קטגוריה:כדורגלני אפואל ניקוסיה
קטגוריה:כדורגלני סילקבור
קטגוריה:כדורגלני לוון
קטגוריה:כדורגלני די.סי. יונייטד
קטגוריה:כדורגלני נבחרת ונצואלה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2024
קטגוריה:ספורטאים זרים באיטליה
קטגוריה:ספורטאים זרים באנגליה
קטגוריה:ספורטאים זרים בקפריסין
קטגוריה:ספורטאים זרים בבלגיה
קטגוריה:ספורטאים זרים בדנמרק
קטגוריה:ספורטאים זרים בארצות הברית
קטגוריה:ספורטאים זרים באקוודור
קטגוריה:ונצואלים שנולדו ב-1990
מיטו אלגואס

**מיטו אלגואס** (שם מדעי: *Mitu mitu*) הוא מין של עוף טרופי דמוי-תרנגול ממשפחת ההוקיים אשר חי בעבר בצפון ברזיל במדינות פרנמבוקו ואלגואס. כיום המין נכחד בטבע והוא מצוי רק בשבי. קיימים רק 130 פרטים כאלה בשבי. בעבר הוא חי בכמויות גדולות סמוך ליערות החוף של תחומי תפוצתו והוא נצפה לאחרונה רק ב-1951. עם זאת מרבית האזור נהרס בידי חקלאות ומטעי קנה סוכר, כריתת היערות וגם עקב ציד שגררו את הכחדתו מהטבע.
## מאפיינים
למיטו אלגואס נוצות שחורות בעלות גוון כחול כהה, מקור אדום בעל קצה עגלגל ומוגבה הדומה למקור תוכי, ציצה זקורה כחולה ואזור עור חשוף בצבע כחול-אפור באוזניו, דבר ייחודי למין זה. הוא בעל אזור שת ורגליים אדומות חזקות. אורך העוף . הזכרים מעט יותר גדולים וגם יותר צבעוניים מהנקבות הבהירות יותר. המיטו יכול לחיות בערך 24 שנים בשבי. מין זה קרוב למיטו מקור-תער והם התרבו ביניהם במקרים רבים. תחילה סברו שמדובר באותם מינים אך ההבדלים הגנטיים הוכיחו שמדובר במין אחר.

כיום המיטו מצוי רק בשתי שמורות מבודדות ונפרדות בברזיל, בהן רק 130 פרטים בסך הכל. ישנם קשיים להחזיר את המיטו לטבע עקב ההרס של היערות באזורים בהם חי ובעיות בריאות שיכולות לחסל את העופות ששרדו.

## קישורים חיצוניים

## הערות שוליים

קטגוריה:הוקיים
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1766
אל-מועז עלי

**אל-מועז עלי זיין אל-עאבדין עבדאללה** (בערבית: **المعز علي زين العابدين عبد الله**; נולד ב-19 באוגוסט 1996) הוא כדורגלן קטרי המשחק בא-דוחייל ובנבחרת קטר בעמדת החלוץ.

## קריירת מועדונים
עלי נולד בח'רטום שבסודאן בגיל צעיר היגר עם משפחתו לקטר. עלי התחיל לשחק כדורגל בקבוצת הילדים של אל-מסיימר, אליה הצטרף בגיל 3. כעבור 3 שנים הצטרף לאקדמיית אספירה. בקיץ  הצטרף ללחוויאה וכעבור שנה הצטרף לאיופן.

ביולי , עלי הצטרף לקבוצת ל.א.ס.ק. לינץ מהליגה האוסטרית השנייה. ב-14 באוגוסט 2015 עלי ערך את הופעת הבכורה שלו בקבוצה בהפסד 2-1 לאוסטריה לוסטנאו. ב-27 בנובמבר 2015 הבקיע את שער הבכורה שלו בקבוצה בניצחון 0-4 נגד פלורידסדורפר.

בינואר  חתם בקולטורל לאונסה מהליגה השלישית בספרד. ב-3 באפריל עלי הבקיע את שער הבכורה שלו בקבוצה בניצחון 0-1 נגד ארנידנה, והפך לכדורגלן הקטרי הראשון שכובש באחת מן התחרויות הספרדיות.

בקיץ  עלי חזר לקטר וחתם בלחוויאה. ב-27 בספטמבר 2016 הבקיע את שער הבכורה שלו בקבוצה בניצחון 4-5 נגד אל-מוחיית'ר. בסיום העונה, עלי נבחר לכדורגלן הצעיר של העונה בליגת העל הקטרית, וזכה עם הקבוצה באליפות קטר. בקיץ  התאחדה לחוויאה עם א-ג'ייש לקבוצת א-דוחייל ועלי הצטרף לקבוצה המאוחדת.

## קריירה בינלאומית
עלי ערך את הופעת הבכורה שלו בנבחרת קטר במשחק ידידות שנערך בדצמבר , אולם המשחק לא הוכר כמשחק רשמי על ידי פיפ"א.

בשנת  עלי היה שותף לזכייה של נבחרת הנוער בגביע אסיה בכדורגל עד גיל 19. בשנת  השתתף עם הנבחרת בגביע אסיה בכדורגל עד גיל 20.

ב-8 באוגוסט 2016 עלי ערך את הופעת הבכורה הרשמית שלו בניצחון 1-2 נגד .

עלי נכלל בסגל הנבחרת לקראת גביע אסיה בכדורגל 2019. ב-13 בינואר הבקיע רביעייה בניצחון 0-6 נגד . עלי הצליח להבקיע את ארבעת השערים ב-51 דקות, ההספק השני בטיבו בתולדות גביע אסיה בכדורגל. עלי הבקיע 9 שערים בתחרות, והיה שותף לזכייה הראשונה של קטר בגביע אסיה ואף נבחר לשחקן המצטיין.

זמן קצר לאחר הניצחון 0-4 נגד , עטרה האחרונה לבית הדין של AFC, בטענה כי עלי אינו זכאי לייצג את קטר כיוון שלא נולד בקטר ועל פי תכנון AFC, עליו לחיות במדינה 5 שנים לאחר גיל 18 אם בכוונתו לייצג את הנבחרת. עלי, טען להגנתו כי משום שאמו נולדה בקטר, החוק לא חל עליו וזוכה מכל אשמה.

עלי השתתף עם הנבחרת גם בהופעתה הראשונה של קופה אמריקה 2019.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
; לחוויאה
*ליגת העל הקטרית: 

; א-דוחייל
*ליגת העל הקטרית: 
*גביע האמיר של קטר: , 
*הגביע הקטרי: 

; נבחרת קטר
*גביע אסיה בכדורגל עד גיל 19: 
*גביע אסיה בכדורגל: 2019

; אישיים
*מלך השערים בגביע אסיה בכדורגל עד גיל 23:  (6 שערים)
*מלך שערי גביע אסיה בכדורגל: 2019 (9 שערים)
*השחקן המצטיין של גביע אסיה בכדורגל: 2019

## קישורים חיצוניים

## הערות שוליים

קטגוריה:כדורגלנים סודאנים
קטגוריה:כדורגלנים קטרים
קטגוריה:חלוצי כדורגל סודאנים
קטגוריה:חלוצי כדורגל קטרים
קטגוריה:כדורגלני ל.א.ס.ק. לינץ
קטגוריה:כדורגלני קולטורל לאונסה
קטגוריה:כדורגלני א-דוחייל
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1996
הוקו צינור כחול-חזה

**הוקו צינור כחול-חזה** (שם מדעי: *Pipile cumanensis*) הוא מין של עוף טרופי הדומה לתרנגול הודו, ממשפחת ההוקיים המצוי ביערות הגשם של אמריקה הדרומית. הוא מצוי בטבע בגיאנה ושכנותיה, סביב האורינוקו בוונצואלה ובדרום קולומביה ועד לצפון ברזיל ודרום פרו, בבוליביה ובפרגוואי.

הוקו הצינור מגיע לאורך 69 ס"מ והוא בעל נוצות כחולות כהות עם ראש ועורף לבנים, עיניים אדומות קטנות ודלדל מתחת למקור . הוא בעל צוואר וזנב ארוכים יחסית, ובעל כנפיים קצרות, לבנות במרכזן. המקור לבן וצר כצבע הראש, ומסתיים בבליטה אפורה בקצה. הרגליים ורודות וחזקות, עם אצבעות ארוכות. בעונת הרבייה עוף זה מריע בקריאות עזות, בעודו מעופף בין הענפים. בשאר השנה הוא שקט בהרבה.

ההוקו פעיל ביער בקבוצות של עד 12 פרטים, למעט בעונת הרבייה, אז הוא מסתובב בזוגות מונוגמיים. עוף זה נע בזריזות על הקרקע או על ענפי העצים ומחפש פירות או פרחים למאכל. הוא מעופף חלש למדי והוא עף רק בעת סכנה או כדי לגרש פולש.

לא ידוע הרבה על חיי הרבייה שלהם. בתצפית מקולומביה נראו הוקוים מתרבים בפברואר ומקננים באזור מאי. הקן נבנה על הענפים הגבוהים בצמרת, והתטולה היא בדרך כלל שלש ביצים כחולות-לבנות.

## תת-מינים
למין זה ישנם 2 תת-מינים:
* Pipile cumanensis cumanensis
* Pipile cumanensis grayi

חלק מהחוקרים משייכים את המין הוקו צינור טרינידד (Pipile pipile) למין זה.
## קישורים חיצוניים

## הערות שוליים

קטגוריה:טקסונים שתוארו בידי ניקולאוס יוזף פון-ז'אקווין
קטגוריה:בעלי חיים שתוארו ב-1784
קטגוריה:הוקיים
קטגוריה:גיאנה: עופות
קטגוריה:ברזיל: עופות
אטיבה האצ'ינסון

**אטיבה האצ'ינסון** (באנגלית: **Atiba Hutchinson**; נולד ב-8 בפברואר 1983) הוא כדורגלן עבר קנדי ששיחק בעמדת הקשר האחורי.

## קריירת מועדונים
האצ'ינסון נולד בברמפטון שבקנדה להורים ממוצא טרינידדי. במרץ  נבחן בשאלקה 04 מהבונדסליגה. בקיץ  האצ'ינסון חתם ביורק רגיון שוטרס מליגת העל הקנדית. במהלך השנה, חתם בטורונטו לינקס.

בינואר  האצ'ינסון חתם באוסטר מליגת העל השוודית. בתום העונה, ירדה הקבוצה לליגה השנייה, והאצ'ינסון חתם בהלסינגבורג תמורת כ-1.32 מיליון פאונד.

בינואר  האצ'ינסון חתם בפ.צ. קופנהגן מליגת העל הדנית. האצ'ינסון זכה עם הקבוצה 4 פעמים באליפות דנמרק. ב-15 בנובמבר 2010 האצ'ינסון נבחר לכדורגלן השנה בליגה והפך לקנדי הראשון שזוכה בתואר. בשנת  נבחר לאחד מ-11 השחקנים האהובים בהצבעה שנערכה באתר הקבוצה.

ב-22 באפריל 2010 האצ'ינסון חתם בפ.ס.וו. איינדהובן מליגת העל ההולנדית, אליה הגיע בהעברה חופשית. ב-14 באוגוסט 2010 האצ'ינסון ערך את הופעת הבכורה שלו בקבוצה בניצחון 0–6 נגד דה חראפסחאפ. ב-23 בינואר 2011 האצ'ינסון הבקיע את שער הבכורה שלו בקבוצה בניצחון 0–3 נגד פנלו. בעונת  האצ'ינסון סבל משתי פציעות: אחת בתחילת העונה כאשר שהה עם נבחרת קנדה, ובינואר של אותה עונה. כתוצאה מכך, נעדר מיותר ממחצית משלבי העונה. בעונת  עם הגעתו של מארק ואן בומל, האצ'ינסון הועבר לתפקד כמגן ימני.

ב-30 ביולי 2013 האצ'ינסון חתם בבשיקטש מליגת העל הטורקית. ב-23 במרץ 2014 האצ'ינסון הבקיע את שער הבכורה שלו בקבוצה בניצחון 0–3 נגד אקהיסאר בלדייספור.

## קריירה בינלאומית
בצעירותו, האצ'ינסון שיחק בנבחרת הצעירה של קנדה. בינואר  האצ'ינסון ערך את הופעת הבכורה שלו בנבחרת קנדה במשחק ידידות נגד .

האצ'ינסון השתתף עם הנבחרת 6 פעמים בגביע הזהב: 2003, 2005, 2007, 2009, 2011, 2019.

כהוא בן 39, העפיל ב-2022 האצ'ינסון למונדיאל בקטר יחד עם נבחרתו.

נכלל בסגל נבחרת קנדה לטורניר מונדיאל 2022.

## תארים
; פ.צ. קופנהגן
*ליגת העל הדנית: , , , 
*הגביע הדני: 
*רויאל ליג: 

; פ.ס.וו. איינדהובן
*ליגת העל ההולנדית: 
*מגן יוהאן קרויף: 

; בשיקטש
*ליגת העל הטורקית: , , 2020/2021
* הגביע הטורקי: 2020/2021
* הסופר קאפ הטורקי: 2021

; אישיים
*כדורגלן העונה בליגת העל הדנית: 
*כדורגלן השנה בקנדה: , , , , , 
*נבחרת השנה של צפון אמריקה: 

## קישורים חיצוניים

## הערות שוליים

קטגוריה:כדורגלנים קנדים
קטגוריה:מגני כדורגל קנדים
קטגוריה:קשרי כדורגל קנדים
קטגוריה:ברמפטון: כדורגלנים
קטגוריה:כדורגלני הלסינגבורג
קטגוריה:כדורגלני פ.צ. קופנהגן
קטגוריה:כדורגלני פ.ס.וו. איינדהובן
קטגוריה:כדורגלני בשיקטש
קטגוריה:כדורגלני נבחרת קנדה
קטגוריה:כדורגלני גביע הזהב 2003
קטגוריה:כדורגלני גביע הזהב 2005
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:קנדים ממוצא טרינידדי
קטגוריה:ספורטאים זרים בשוודיה
קטגוריה:ספורטאים זרים בדנמרק
קטגוריה:ספורטאים זרים בהולנד
קטגוריה:ספורטאים זרים בטורקיה
קטגוריה:קנדים שנולדו ב-1983
יחיא א-שהרי

**יחיא סולימאן עלי א-שהרי** (בערבית: **يحيى سليمان علي الشهري**; נולד ב-26 ביוני 1990) הוא כדורגלן סעודי המשחק בא-ראד מליגת העל הסעודית בעמדת הקיצוני.

## קריירת מועדונים
א-שהרי התחיל את הקריירה שלו במחלקת הנוער של אל-איתיפאק, ובגיל 20 הצטרף לקבוצה הבוגרת. ב-1 ביוני 2013 חתם בא-נסר תמורת 48 מיליון ריאל סעודי, והפך לכדורגלן היקר בתולדות הכדורגל הסעודי. לזכותו של א-שהרי, שתי אליפויות וגביע אחד במדי הקבוצה.

בינואר  הושאל ללגנס מליגת העל הספרדית, כחלק מהסכם בין ההתאחדות לכדורגל בערב הסעודית ל לפיו יושאלו מספר שחקנים מובילים מנבחרת ערב הסעודית לליגה הספרדית, על מנת שיישתפרו לקראת מונדיאל 2018. בלגנס, א-שהרי לא קיבל דקות משחק ובסיום העונה חזר לא-נסר.

## קריירה בינלאומית
בצעירותו, א-שהרי שיחק בכל הנבחרות הצעירות של ערב הסעודית. ב-14 באוקטובר 2009, א-שהרי ערך את הופעת הבכורה שלו בנבחרת ערב הסעודית במשחק ידידות נגד .

א-שהרי נכלל בסגל הנבחרת לקראת גביע אסיה בכדורגל 2015, מונדיאל 2018 וגביע אסיה בכדורגל 2019.

## תארים
; א-נסר
*ליגת העל הסעודית: , 
*גביע כתר הנסיך הסעודי: 

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים סעודים
קטגוריה:קשרי כדורגל סעודים
קטגוריה:חלוצי כדורגל סעודים
קטגוריה:דמאם: כדורגלנים
קטגוריה:כדורגלני אל-איתיפאק
קטגוריה:כדורגלני א-נסר
קטגוריה:כדורגלני לגנס
קטגוריה:כדורגלני א-ראיד
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:סעודים שנולדו ב-1990
Barbie Tingz

**Barbie Tingz** (בעברית: **דברים של ברביות**) הוא סינגל שהוקלט על ידי הראפרית ניקי מינאז' מתוך אלבומה הרביעי, Queen. השיר יצא לאור ב-12 באפריל 2018, כסינגל מתוך האלבום, על ידי חברות התקליטים יאנג מאני וקאש מאני.

עם יציאתו נכנס השיר אל המקום ה-25 במצעד הבילבורד הוט 100.

## רקע וכתיבה
השיר נכתב על ידי ניקי מיאנז' וג'רמי ריד והופק על ידי אותם השניים גם כן. איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים בארצות הברית בלבד.

בסמוך לצאתו, עלה השיר לרשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירי כסף בממלכה המאוחדת
קטגוריה:סינגלים בהוצאת יאנג מאני
ישראל באולימפיאדת הנוער לוזאן (2020)

**[[אולימפיאדת הנוער לוזאן (2020)|אולימפיאדת הנוער לוזאן]]** היא משחקי החורף האולימפיים לנוער ה-3 שנערכו בין 9 בינואר ל-22 בינואר בעיר לוזאן, שווייץ. המשלחת הישראלית מנתה שלושה ספורטאים שהתחרו בשלושה ענפי ספורט: ההחלקה האמנותית, סקי אלפיני וסקי בסגנון חופשי.

המחליק האומנתי, ניקיטה קובלנקו, נשא את דגל ישראל בטקס הפתיחה.

הגולשת האלפינית, נועה סולוש, זכתה במדליית כסף במסלול המשולב ובמדליית ארד במסלול הסופר G. אלו מדליות החורף האולימפית הראשונות של ישראל.

## הישגים בולטים
### מדליות
#### ישראל

## הרכב המשלחת הישראלית
המשלחת מנתה שלושה ספורטאים שהתחרו בשלושה ענפי ספורט.

## ענפים
### החלקה אומנותית
המחליקים, היילי קופס וארטיום צוגלין, הבטיחו למשלחת הישראלית מקום בתחרות החלקה לזוגות לאחר שסיימו במקום השביעי באליפות העולם לנוער בהחלקה אמנותית לשנת 2019. הוועד האולימפי הישראלי ויתר על המקום בתחרות הזוגות. אולם בתחרות הגרנד פרי, זכתה ישראל בכרטיס לתחרות היחידים. ניקיטה קובלנקו נבחר לייצג את ישראל.

**בנים**

### סקי אלפיני
נועה סולוש ייצגה את ישראל.

**בנות**

### סקי בסגנון חופשי
מריה צ'רבקובסקיה ייצגה את ישראל במקצוע הסקי קרוס.

## קישורים חיצוניים

## הערות שוליים

2020
קטגוריה:2020 בישראל: ספורט
קטגוריה:לוזאן: ספורט
הבחירות המקדימות במרצ (2019)

**הבחירות לראשות מפלגת [[מרצ]]** נערכו ב-27 ביוני 2019 בוועידת המפלגה, על אף שהבחירות הקודמות לראשות מרצ נערכו ב-2018, וזאת בשל סעיף 42.2 בתקנון המפלגה, שקובע כי אם יהיו שתי מערכות בחירות לכנסת במהלך כהונתו של יו"ר אז יתקיימו בחירות נוספות ליו"ר המפלגה. הפריימריז לבחירת שאר חברי הרשימה לקראת הבחירות לכנסת העשרים ושתיים התקיימו ב-11 ביולי, וגם הם נערכו בוועידת המפלגה.

## רקע
כחלק מחוקי מפלגת מרצ, נקבע שאם בתקופת כהונת יושב ראש המפלגה מתקיימות בחירות נוספות לכנסת, ועידת המפלגה תבחר את פורום קיום הבחירות המקדימות של מועמדיה לכנסת (פריימריז) ואת יושב הראש שלה בפעם הנוספת. הוועידה בחרה לקיים את הבחירות במסגרת הוועידה.

בבחירות אלו, בניגוד לבחירות קודמות, רק חברי הוועידה, כאלף איש, היו זכאים להצביע בבחירות.

## הבחירות ליושב הראש
### שיטת הבחירות
ב-24 ביוני התאפשרה הצבעה מוקדמת של חברי הוועידה, וב-27 ביוני התקיימה ההצבעה במועדה המתוכנן.

בדומה להצבעות קודמות, גם בהצבעה זו הבחירות נעשו באמצעות מערכת ממוחשבת.

### מועמדים
חמישה מועמדים הציגו את מועמדותם ושניים מתוכם פרשו לאחר מכן. אלה שנותרו במירוץ:
* תמר זנדברג – יו"ר המפלגה וחברת הכנסת.
* ניצן הורוביץ – חבר המפלגה וחבר הכנסת לשעבר.
* דוד קשני – התמודד ב-2018 על ראשות המפלגה.

### מועמדים שפרשו
* מוסי רז ועיסאווי פריג' – רצו ביחד, במתכונת של שני יושבי ראש – אחד יהודי ואחד ערבי. לאחר פרישתם הכריזו על תמיכה בתמר זנדברג.

### תוצאות

## הבחירות לרשימה
הבחירות לרשימת המפלגה התקיימו בוועידת המפלגה באקספו תל אביב שנערכה ב-11 ביולי, זאת בהתאם לתקנון המפלגה. על שיטת הבחירות וניהולן מופקדת ועדת הבחירות של המפלגה.

### שיטת הבחירות
שיטת הבחירה מבוססת על מבנה של חמישיות, כאשר כל מתמודד מחליט האם הוא מתמודד רק לחמישייה מסוימת או לשתיים עוקבות מתוך שלוש חמישיות אפשריות. כל מצביע מדרג ארבע שמות בכל חמישייה כאשר מקום 1 מקבל 6 נקודות, מקום 2 מקבל 5 נק', מקום 3 מקבל 4 נק' ומקום 4 מקבל 3 נק'. היה ומתמודד לא מקבל ניקוד מספיק כדי להיכנס לאותה חמישייה אזי הוא נושר מהרשימה לכנסת, אלא אם כן הוא בחר להתמודד גם בחמישייה הבאה אחריה ואז כל הקולות שהצביעו לו בחמישייה הגבוהה יותר נותנים 6 נק' בחמישייה ההיא.

בהתאם לתקנון המפלגה, מובטח 40% ייצוג לכל מגדר, כך שמקרה הצורך יוקפצו נשים או גברים אל מקומות 3 ו-5 בכל חמישייה על מנת לאזן.

### המועמדים
הרשימה שלהלן מציינת את המועמדים שכבר הצהירו כי יתמודדו לרשימה. לאחר פרסום רשימת המתמודדים יצוין לאילו חמישיות בחר כל מתמודד להציג את מועמדותו:

מקרא לצבעים:

**מועמדים נוספים שלא נכנסו לרשימה הם:** ערפאת אסמעיל, עבדאללטף חמאדה סוידאן, אידריס מואסי, רועי קיבריק, עפרה קפלן, עידן רז, ג'מיל חאג' יחיא, עומימה חאמד, אורן טוקטלי, דוד מזרחי, חסן אלהוזייל, אליאס מטאנס, ארטורו פרידמן, יוסף קבהא, דוד קשני, יוסף נסאר ומאזן אבו סיאם.

## הערות שוליים

קטגוריה:בחירות מקדימות במרצ
קטגוריה:הבחירות לכנסת העשרים ושתיים
קטגוריה:בחירות 2019 בישראל
Good Form

**Good Form** (בעברית: **צורה טובה**) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין, מתוך אלבומה הרביעי, Queen. השיר יצא לאור ב-29 בנובמבר 2018, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני.

עם יציאתו נכנס השיר אל המקום ה-60 במצעד הבילבורד הוט 100.

## רקע וכתיבה
במקור, יצא השיר ללא ליל ויין, אך כאשר הוציאה מינאז' את השיר כסינגל, הוחלט כי ליל ויין יצטרף לשיר. ב-4 בנובמבר 2018, הופיעה מינאז' עם השיר ועם "Woman Like Me", שהוציאה באותו הזמן ביחד עם ליטל מיקס.

בסמוך לצאתו, עלה השיר לרשת הזרמת המדיה ספוטיפיי.

## מיקומי שיא
### גרסה רגילה

### גרסת הרמיקס

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי מייק ויל מייד איט
קטגוריה:וידאו קליפים שבוימו על ידי קולין טילי
קטגוריה:שירים על מזון ושתייה
חיים גוגנהיימר

**חיים (היינריך) וולטר גוגנהיימר** (באנגלית: **Heinrich Walter Guggenheimer**; 21 ביולי 1924 – 4 במרץ 2021) היה פרופסור למתמטיקה יהודי-אמריקאי יליד גרמניה שעסק בגאומטריה, טופולוגיה, גאומטריה אלגברית וקמירות. הוא פרסם גם כמה ספרים בתחום חקר היהדות, ביניהם תרגום ופירוש של כל התלמוד הירושלמי לאנגלית.

## ביוגרפיה
חיים (היינריך) גוגנהיימר נולד ב-21 ביולי 1924 בנירנברג, גרמניה למרגריט בלוך וזיגפריד גוגנהיימר. הוא למד במכון הטכנולוגי של ציריך, וקיבל את תעודתו ב-1947 ואת הסמכתו כד"ר למדעים בשנת 1951. הדוקטורט שלו היה תחת הכותרת "על יריעות אנליטיות מורכבות עם מדד קלר". ופורסם בגרמנית בכתב העט המתמטי החשוב Commentarii Mathematici Helvetici.

גוגנהיימר החל את הקריירה שלו באוניברסיטה העברית כמרצה בשנים 1954–1956 ולאחר מכן היה פרופסור באוניברסיטת בר-אילן בשנים 1956–1959. ב-1959 היגר לארצות הברית שם הפך לאזרח ב-1965. משרתו הראשונה הייתה באוניברסיטת וושינגטון סטייט, שם הוא היה פרופסור חבר. לאחר כשנה הוא עבר לאוניברסיטת מינסוטה, שם הפך לפרופסור מן המניין ב־1962. בעודו במינסוטה כתב את ספרו "גאומטריה דיפרנציאלית" (1963), ספר לימוד המטפל ב"בעיות קלאסיות בשיטות מודרניות". לדברי רוברט הרמן בשנת 1977 "מבין המחקרים של היום, הטוב ביותר מנקודת המבט של תוכנית ארלנגן הוא "גאומטריה דיפרנציאלית" של היינריך גוגנהיימר".

בשנת 1967 פרסם גוגנהיימר את ספרו "גאומטריה מישורית וקבוצותיה" (בהוצאת הולדן דיי), ועבר לניו יורק כדי ללמד באוניברסיטה הפוליטכנית, כיום "בית ספר טנדון להנדסה שבאוניברסיטת ניו יורק". בשנת 1977 פרסם את ספרו "גאומטריה יישומית: קימור גלובלי ומקומי".

עד 1995 גוגנהיימר פרסם באופן קבוע מאמרים בכתבי עת מתמטיים שונים. כמפקח על לימודים לתואר שני במינסוטה ובניו יורק, היו לו שישה סטודנטים שעברו לדוקטורט עם תזות בפיקוחו, שניים במינסוטה וארבעה בניו יורק.

גוגנהיימר תרם רבות גם בתחום מחקר מדעי היהדות. ב-1966 כתב את המאמר "בעיות לוגיות במסורת היהודית". בשנת 1992 כתב גוגנהיימר ביחד עם אשתו חוה את "שמות משפחה יהודיים ומוצאם" וב-1995 כתב גוגנהיימר הגדה לפסח, העושה השוואות בין נוסחי ההגדה השונים וכן נושאת פירוש נרחב על סדר ההגדה. אחת התרומות המשמעותיות ביותר שלה ללימודי ההגדה הייתה זיהוי התייחסויות לטקסט של ההגדה בפסוקים מתרגום שבעים, התרגום היווני המוקדם לחומש.בשנת 2005 פרסם גוגנהיימר תרגום ופירוש למדרש סדר עולם. בין השנים 2000 ל-2015 גוגנהיימר פרסם 17 כרכים של תרגום ופירוש מחקריים על כל התלמוד ירושלמי באנגלית בהוצאת דה גרויטר. בשנת 2018 הוציא פירוש קצר על התורה באנגלית בהוצאת כתב האמריקאית.

נפטר ב-4 במרץ 2021.

## קישורים חיצוניים

* 

## הערות שוליים

קטגוריה:מתמטיקאים אמריקאים
קטגוריה:מהגרים מגרמניה לארצות הברית
קטגוריה:אמריקאים ממוצא גרמני-יהודי
קטגוריה:בוגרי המכון הטכנולוגי של ציריך
קטגוריה:חוקרי התלמוד הירושלמי
קטגוריה:מתרגמים מעברית לאנגלית
קטגוריה:פרשני הגדה של פסח
קטגוריה:אמריקאים שנולדו ב-1924
קטגוריה:אמריקאים שנפטרו ב-2021
חומץ תפוחים

ממוזער|250px|שמאל

**חומץ תפוחים** הוא חומץ העשוי ממיץ תפוחים מותסס.

החומץ נוצר על ידי ריסוק תפוחים וסחיטת המיץ מתוכם. חיידקים ושמרים נוספים לנוזל כדי לאתחל את תהליך התסיסה האלכוהולי, הממיר את הסוכרים לאלכוהול. בשלב תסיסה נוסף, האלכוהול מומר לחומץ בעזרת חיידקים מזן אצטובקטר שיוצרים חומצה אצטית, זו, יחד עם חומצה מאלית נותנות לו את הטעם החמוץ האופייני שלו.

אין הוכחות קליניות באיכות גבוהה שצריכה קבועה של חומץ תפוחים עוזרת לשמור או להוריד במשקל גוף, או יעילה בשמירה על רמת הסוכר בדם או היפרליפידמיה.

## תזונה
חומץ תפוחים מורכב מ-94% מים, אחוז אחד של פחמימות ואפס שומן וחלבון. בכמות של 100 גרם (מ"ל) הוא מספק 22 קלוריות, והערכים התזונתיים בו זניחים (כך על פי הטבלה התזונתית של ה-USDA).
הרוטב משמש לרטבים ומרינדות.

## רפואה עממית
למרות ההיסטוריה של שימוש בחומץ תפוחים כמרכיב ברפואה המסורתית, לא נמצאו ראיות קליניות מוכחות התומכות בהשפעות רפואיות כלשהן (למשל, ירידה במשקל או טיפול בזיהומי עור) והשימוש בו אינו מומלץ כחלק מההנחיות הרפואיות של ארגון בריאות הציבור. כמו כן, אין ראיות מבוססות היטב לגבי השפעה חיובית שיש לחומץ תפוחים על רמת הסוכר בדם ועל רמת הכולסטרול.

## בטיחות
בליעה של חומץ תפוחים בתצורתו הנוזלית או בטבלייה כוללת סיכון לפגיעה ברקמות הרכות של הפה, הגרון, הבטן והכליות. גירוי ואדמומיות נפוצים כאשר העיניים באות במגע עם החומץ ועלול להיגרם נזק לקרנית במקרה כזה. שימוש בחומץ כתרופה לניקוי אוזניים או עיניים מסוכן מסיבה זו. בשל חומציותו, חשיפת השיניים לצריכת חומץ תפוחים לא-מזוקק עלולה לגרום לנזק לאמייל השן. על אף שכמות קטנה של חומץ תפוחים עשויה לשמש חומרי טעם וריח ייתכן שהיא איננה בטוחה לשימוש על ידי נשים בהריון או מיניקות וכן עבור ילדים. כאשר עושים שימוש בחומץ תפוחים כחומר ניקוי ביתי, יש לשים לב שלא לערבב אותו עם אקונומיקה. שילוב זה אשר עשוי לשחרר גז כלור הפוגע בדרכי הנשימה, בעיניים, באף ובגרון.

## קישורים חיצוניים

## הערות שוליים

תפוחים
קטגוריה:מאכלי תפוחים
קטגוריה:רפואה אלטרנטיבית
Nobody Knows Me

**Nobody Knows Me** (בעברית: **אף אחד לא מכיר אותי**) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה התשיעי, American Life. השיר יצא לאור ב-15 באוקטובר 2003, כסינגל שיווקי מתוך האלבום, על ידי חברות התקליטים האחים וורנר ומאבריק רקורדס.

השיר הגיע למקום הרביעי במצעד שירי הדאנס קלאב.

## רקע וכתיבה
השיר נכתב והופק על ידי מדונה ומירווה אחמדזאי. בנוסף לכך, שולב השיר ביחד עם "Nothing Fails", בגרסה מיוחדת אשר נשלה אל הרדיו ואף הצליחה להגיע אל המקום הראשון במצעד שירי הדאנס המסחריים של בילבורד.

עם השיר הופיעה מדונה במהלך סיבוב ההופעות השישי שלה, "Re-Invention World Tour".

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:שירים על המדיה
קטגוריה:מחלוקות במוזיקה
Terrence Loves You

**Terrence Loves You** (בעברית: **טרנס אוהב אותך**) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, *[[Honeymoon]]*. השיר יצא לאור ב-21 באוגוסט 2015, כסינגל השיווקי הראשון מתוך האלבום על ידי חברות התקליטים אינטרסקופ ופולידור.

השיר הגיע למקום ה-188 במצעד הסינגלים הבריטי.

## רקע וכתיבה
השיר נכתב על ידי לנה דל ריי ביחד עם ריק נואלס, והופק על ידי דל ריי, נואלס וקירון מנדזיס. בשונה משאר שירי האלבום *[[Honeymoon]]*, השיר הוא שיר בסגנון הג'אז. זוהי אחת מהפעמים הראשונות בהן דל ריי הוציאה שיר בסגנון זה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.

## וידאו קליפ
האודיו הרשמי של השיר אשר הועלה לערוץ היוטיוב של לנה דל ריי צבר למעלה מ-11 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
Keep It Together

"**Keep It Together**" (בעברית: "**תִּתְאַפֵּס עַל עַצְמְךָ**") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן הרביעי שלה, *[[Like a Prayer]]*. השיר יצא לאור ב-30 בינואר 1990, כסינגל השישי והאחרון מתוך האלבום, על ידי חברות התקליטים האחים וורנר ומאבריק רקורדס.

השיר הגיע למקום הראשון במצעד הסינגלים האוסטרלי, והשמיני במצעד הבילבורד הוט 100.

## רקע וכתיבה
השיר נכתב והופק על ידי מדונה וסטיבן בריי. את השיר שרה מדונה במהלך סיבוב ההופעות השני שלה, "Blond Ambition World Tour". השיר הוא שיר בסגנון הפופ, המשלב בתוכו גם את סגנון הפאנק. השיר נכלל בספיישל, *Madonna Live! – Blond Ambition World Tour*, ששודר ב-*[[HBO]]* ובסרט התיעודי שלה משנת 1991, "במיטה עם מדונה".

בנוסף לכך, יצא השיר בפורמט של מקסי-סינגל, תקליט 7 אינץ', תקליט 12 אינץ', תקליטור וקלטת שמע.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1990
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטיבן בריי
קטגוריה:שירים שהופקו על ידי מדונה
קטגוריה:שירים שהופקו על ידי סטיבן בריי
קטגוריה:שירים על משפחות
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
אדריאן דלמאו

**אדריאן דלמאו ואקר** (בספרדית: **Adrián Dalmau Vaquer**; נולד ב-23 במרץ 1994) הוא כדורגלן ספרדי המשחק בעמדת החלוץ באלקורקון.

## קריירה
דלמאו נולד בפלמה דה מיורקה שבאיים הבלאריים, ובשנת 2011, בגיל 17, הצטרף למחלקת הנוער של ריאל מדריד.

בשנה שלאחריה עבר למחלקת הנוער של היריבה העירונית, ראיו ואיקאנו, וב-25 בנובמבר 2012 ערך את הופעת הבכורה שלו במדי קבוצת המילואים הבוגרת של המועדון המשחקת בליגה הספרדית השלישית.

ב-2 בספטמבר 2013 הושאל לסמורה, גם היא מהליגה הספרדית השלישית.

לאחר תום החוזה שלו בראיו ואיקאנו, ב-8 ביולי 2014, חתם על חוזה לעונה אחת בראסינג פרול, גם היא מהליגה הספרדית השלישית. הוא כבש 8 שערים ב-38 משחקים והיה שותף בהפסד הקבוצה במשחקי הפלייאוף על העלייה לליגה השנייה.

ב-19 ביוני 2015 עבר לקבוצת המילואים אספניול ב' מהליגה השלישית.

ב-26 בפברואר 2016, לאחר שכבש 12 שערים ב-25 משחקים, הושאל לחצי עונה לנומנסיה מהליגה השנייה. הוא ערך את הופעת הבכורה שלו ב-6 במרץ 2016. הוא שיחק תשעה משחקים במדי הקבוצה, בהם לא כבש.

ב-12 באוגוסט 2016 הושאל לעונה אחת למיורקה מהליגה השנייה, בה שיחק שבעה משחקים בלבד ולא כבש, ובסוף העונה ירד עם הקבוצה לליגה השלישית.

ב-15 ביולי 2017 ביטל את חוזהו באספניול, וחתם בקבוצת המילואים של ויאריאל.

ב-2018 עבר ללא תשלום להראקלס אלמלו מליגת העל ההולנדית, וחתם על חוזה לשנתיים עם אופציה לשנה נוספת. ב-16 בפברואר כבש רביעייה בניצחון קבוצתו 6–0 על פורטונה סיטארד, והפך לשחקן הספרדי הראשון שכובש רביעייה בליגת העל ההולנדית. הוא סיים את עונת 2018/2019 במקום השלישי בטבלת מלכי השערים של הליגה, עם 19 שערים ב-31 משחקים, בישל חמישה שערים נוספים וסייע לקבוצתו לסיים את העונה במקום השביעי בליגה, המוביל למשחקי מוקדמות הליגה האירופית.

ב-28 ביוני 2019 הודיע המועדון כי השחקן סירב להצטרף לתמונה הקבוצתית של שחקני הקבוצה, והודיע על רצונו לעזוב את המועדון בשל משכורתו הנמוכה, ולעבור למכבי תל אביב, אך סוכנו של דלמאו הכחיש את הטענות והסביר כי דלמאו נעדר מהתמונה משום שחש לחץ בחזה.

לאחר משא ומתן ארוך עם מכבי תל אביב, החליטה הראקלס כי הסכום שמציעה מכבי נמוך מדי, וב-9 ביולי 2019 עבר דלמאו לאוטרכט עד 2022 תמורת שלושה מיליון אירו. ב-24 בדצמבר 2021 עבר לספרטה רוטרדם עד לתום העונה. ב-11 באוגוסט 2022 הצטרף לאלקורקון מהליגה הספרדית השלישית.

## קישורים חיצוניים

## הערות שוליים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני נומנסיה
קטגוריה:כדורגלני מיורקה
קטגוריה:כדורגלני הראקלס אלמלו
קטגוריה:כדורגלני אוטרכט
קטגוריה:כדורגלני ספרטה רוטרדם
קטגוריה:כדורגלני אלקורקון
קטגוריה:פלמה דה מיורקה: כדורגלנים
קטגוריה:ספרדים שנולדו ב-1994
מיכאל הרביג

**מיכאל הרביג** (בגרמנית: **Michael Herbig**; נולד ב-29 באפריל 1968) הוא שחקן, במאי ומדבב גרמני.

## ביוגרפיה
מיכאל הרביג נולד במינכן. החל בשנת 1992 להנחות תוכניות רדיו. מ-1997 ועד 2002 ביים והופיע בתוכנית הקומדייה "Bullyparade", ביחד עם עמיתיו כריסטיאן תרמיץ וריק קבאניאן. התוכנית התבססה על פרודיה על נושאים שונים. בהמשך, על בסיס התוכנית, צולמו גם סרטים. הראשון יצא לאור בשנת 2001 וזכה להצלחה גדולה בגרמניה (11.7 מיליון צופים). גם הסרט השני בסדרה, שהוקרן בשנת 2004, זכה להצלחה גדולה.

על המשחק בסרטים הוא זכה במספר פרסים גרמנים.

בשנת 2018 ביים את המותחן "בלון" בכיכובה של קרוליין שוך.

## קישורים חיצוניים

קטגוריה:שחקני קולנוע וטלוויזיה גרמנים
קטגוריה:במאים גרמנים
קטגוריה:גרמנים שנולדו ב-1968
וילי רוטנשטיינר

**ויליבאלד "וילי" רוטנשטיינר** (בגרמנית: **Willibald "Willi" Ruttensteiner**; נולד ב-12 בנובמבר 1962) הוא כדורגלן עבר וכיום איש עסקים ומאמן כדורגל אוסטרי.

## ביוגרפיה
נולד בכפר וולפרן הסמוך לעיר שטייר, אוסטריה, למשפחה נוצרית. כבן השני מבין שלושה ילדים.

הוא פרש מלשחק כדורגל עקב פציעה בגיד האכילס. למד לתואר ראשון בסוציולוגיה, קיבל תעודת הוראה והחל לעבוד כמורה בבית ספר יסודי. למד לתואר שני במנהל עסקים, במסגרתו למד ניהול ספורט והוסמך כמאמן מנטלי. בתחילת דרכו המקצועית היה רוטנשטיינר מאמן בילדים ובנוער בעיירות הקרובות לעיר הולדתו וולפרן. לאחר מכן אימן את קבוצת הנוער של פ.צ לינץ, ושימש בהמשך כעוזר מאמן ומאמן בקבוצה הבוגרת ששיחקה בבונדסליגה האוסטרית.

בשנת 1999 החל לעבוד בהתאחדות הכדורגל האוסטרית, ושימש כמאמן הנבחרת הצעירה במשך שבע שנים. ב-2006 מונה למנהל המקצועי של ההתאחדות האוסטרית. בתקופה זו הכדורגל האוסטרי היה בשפל. הליגה המקומית הוצפה בשחקנים זרים זולים ולא הייתה עבודה משמעותית לקידום שחקנים צעירים.

באוסטריה הקים את "פרויקט 12", לקידום שחקני כדורגל צעירים במדינה. הנבחרות של אוסטריה זכו להישגים משמעותיים בהמשך: מקום שישי באליפות אירופה לנערים בשנת 2013, מקום שלישי באליפות אירופה לנוער ב-2014, השתתפות ביורו 2016 לבוגרים, וטיפוס של קרוב ל-80 מקומות בדירוג של פיפ"א.

בשנת 2005 היה למאמן זמני (ממלא מקום) במשך שלושה חודשים של נבחרת אוסטריה הבוגרת.

בשנת 2011 מונה כחודש באופן רשמי במשך כמאמן של נבחרת אוסטריה הבוגרת.

בשנים 2006–2018 היה למנהל טכני בהתאחדות הכדורגל האוסטרית.

ביוני 2018 מונה רוטנשטיינר לתפקיד המנהל הטכני של נבחרת ישראל בכדורגל. חוזהו עם ההתאחדות לכדורגל הוארך בשנתיים נוספות, במהלך כהונתו של כדורגלן העבר האוסטרי אנדי הרצוג כמאמנה הראשי של נבחרת ישראל בכדורגל.

ביולי 2020 מונה למאמנה הראשי של נבחרת ישראל, כשאלון חזן מונה לעוזרו, ובדצמבר 2020 הוארך חוזהו עד לסיום עונת המשחקים 2021/2022. את תפקידו הקודם כמנהל הטכני של נבחרות ישראל, לקח יילה חוס ההולנדי. בפברואר 2022 סיים את תפקידו בנבחרת ישראל.

## חיים אישיים
רוטנשטיינר נשוי, ואב לשתי בנות.

## קישורים חיצוניים

## הערות שוליים

קטגוריה:ישראל: אישים בכדורגל
קטגוריה:מאמני נבחרת ישראל בכדורגל
קטגוריה:כדורגלנים אוסטרים
קטגוריה:מאמני כדורגל אוסטרים
קטגוריה:אוסטרים שנולדו ב-1962
ג'יני (סדרת טלוויזיה)

**ג'יני** (בערבית: **جن**, באנגלית: **Jinn**) היא סדרת טלוויזיה ירדנית מסוגת דרמה-על-טבעית המשודרת בנטפליקס, שעלתה לשירות ב-13 ביוני 2019 וכללה 5 פרקים. זוהי הסדרה הערבית הראשונה שהפיקה נטפליקס (בשנת 2021 הופקה סדרה נוספת "תיכון רוואבי לבנות").

## עלילה
הסדרה מתמקדת בקבוצת בני נוער הלומדים בבית ספר פרטי בעמאן, ירדן. הם יוצאים לטיול בפטרה, הידועה כבית לשדים (ג'ינים) ולתופעות מוזרות. במהלך הטיול משתחררים בטעות שני ג'ינים, טוב ורע. הראשון זומן על ידי מירה, והשנייה זומנה על ידי יאסין. הג'יני מודיע למירה כי עליה לעצור את הג'יני הרע מלנסות להרוס את העולם.

## ביקורת
לאחר שידור הסדרה התעוררה סערה בירדן בעקבות קטעים בהם נראו כוכבי הסדרה מקללים, מתנשקים ואף מעשנים סמים. כמה ימים לאחר עליית הסדרה נפתחה חקירה במשרדו של התובע הראשי בירדן, שביקש מיחידת הסייבר "לעשות את כל מה שנדרש כדי לעצור את השידור". השחקנים בסדרה אף נחשפו לביקורת קשה ולאיומים.

## הפקה
### פיתוח
ב-26 בפברואר 2018 פורסם כי נטפליקס הזמינה סדרה חדשה בשם "ג'יני", וכי בעונה הראשונה יצולמו חמישה פרקים.

ב-13 באוגוסט 2018 החלו צילומי הסדרה בעמאן, ירדן.

## קישורים חיצוניים
* 

* 
* 
* הסדרה באתר- Rotten Tomatoes.

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה
קטגוריה:סדרות פנטזיה
קטגוריה:תוכניות טלוויזיה בשפה הערבית
קטגוריה:תוכניות טלוויזיה שעלו לשידור בשנות ה-2010
רוברט טוריצ'לי

**רוברט טוריצ'לי** (באנגלית: **Robert Guy Torricelli**) (נולד ב-27 באוגוסט 1951) הוא פוליטיקאי אמריקאי, שכיהן כחבר בית הנבחרים של ארצות הברית מטעם המחוז ה-9 של ניו ג'רזי משנת 1983 עד 1997 ובסנאט של ארצות הברית מ-1997 עד לשנת 2003.

## ביוגרפיה וקריירה
רוברט טוריצ'לי נולד בעיירה פטרסון, שבניו ג'רזי, ולמד בבית הספר בניו יורק. בשנת 1974 הוא קיבל תואר באומנויות, ובשנת 1977 במשפטים. בשנת 1980 הוא סיים תואר באוניברסיטת הרווארד בתחום מינהל ציבורי.

בשנים 1975–1977 רוברט טוריצ'לי היה עוזר של מושל ניו ג'רזי. בהמשך הוא עבד ליד וולטר מונדייל. בשנת 1983 הוא נבחר לבית הנבחרים של ארצות הברית מטעם המחוז ה-9 של ניו ג'רזי. רוברט טוריצ'לי שירת בתפקיד זה עד לשנת 1997 כאשר הוחלף על ידי סטיב רוטמן. באותה שנה רוברט טוריצ'לי נבחר לסנאט של ארצות הברית.

בהיותו בבית הנבחרים, רוברט טוריצ'לי תמך במלחמת המפרץ וקידם חוק שאוסר מסחר עם קובה.

לאחר שהוא נבחר לסנאט הועלו חשדות לניצול כספים לצורך מערכת הבחירות באופן לא חוקי. בעקבות התפתחות הפרשה הוא נמנע מלהשתתף בבחירות לסנאט בשנת 2002.

לאחר סיום הקריירה הפוליטית הוא פנה לעסקים.

## קישורים חיצוניים

* 

קטגוריה:אמריקאים ילידי ניו ג'רזי
קטגוריה:פטרסון (ניו ג'רזי): אישים
קטגוריה:חברי בית הנבחרים של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מניו ג'רזי
קטגוריה:בוגרי אוניברסיטת ראטגרס
קטגוריה:בוגרי בית הספר לממשל באוניברסיטת הרווארד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1951
לריסה שפיטקו

**לריסה שפיטקו** (ברוסית: **Лариса Шепитько**; 6 בינואר 1938 – 2 ביולי 1979) הייתה שחקנית ובמאית קולנוע סובייטית. קיבלה פרס ברית המועצות בשנת 1979, לאחר פטירתה.

## ביוגרפיה
לריסה שפיטקו נולדה בעיירה ארטיומובסק, אוקראינה הסובייטית (כיום אוקראינה). בשנת 1954 היא סיימה לימודי בית הספר בלבוב והחלה לימודי במאות במכון לקולנוע על שם גרסימוב במוסקבה. כבר בזמן לימודיה היא השתתפה במספר סרטים כשחקנית.

בשנת 1961 היא ביימה את הסרט הראשון שלה. בעבודה על הסרט היא קיבלה עזרה מאלם קלימוב, לו נישאה מאוחר יותר. סרטה, "כנפיים", זכה ב-1966 להצלחה והשחקנית מאיה בולגקובה זכתה בפרס שחקנית השנה על תפקידה בסרט.

ב-1976 ביימה שפיטקו את הסרט "בעליה" על אירועי מלחמת העולם השנייה. הסרט כמעט ונאסר  על ידי הצנזורה הסובייטית, אך בסופו של דבר אושר להקרנה. הוא זכה בפרס הגדול בפסטיבל הקולנוע בריגה ובפסטיבל הסרטים הבינלאומי בברלין.

בשנת 1979, בזמן הכנות לסרטה החדשה היא נהרגה בתאונת דרכים. בעלה, אלם קלימוב, השלים את בימוי הסרט והוא הוקרן בשנת 1981.

## קישורים חיצוניים

* 

קטגוריה:במאי קולנוע סובייטים
קטגוריה:שחקני קולנוע וטלוויזיה סובייטים
קטגוריה:אישים הקבורים בבית העלמין קונצבסקויה
קטגוריה:סובייטיות שנולדו ב-1938
קטגוריה:סובייטיות שנפטרו ב-1979
Rodeo (שיר)

**Rodeo** (בעברית: **רודיאו**) הוא סינגל שהוקלט על ידי צמד הראפר האמריקאי ליל נאז X, ביחד עם הראפרית האמריקאית קארדי בי, מתוך המיני-אלבום הראשון שלו, 7. השיר יצא לאור ב-21 ביוני 2019, ביחד עם המיני-אלבום.

עם יציאתו נכנס השיר אל המקום השישי במצעד הרשמי שבניו זילנד.

## רקע וכתיבה
השיר נכתב על ידי ליל נאז X, קארדי בי, דייוויד ביראל, דנזל בטיסט, רוי לנזו וראס צ'ל. השיר הוא שיר בסגנון ההיפ הופ, אשר מאפיין שירים נוספים מתוך המיני-אלבום. בנוסף לכך, עלה השיר לרשת הזרמת המדיה ספוטיפיי.

האודיו של השיר אשר עלה לערוץ היוטיוב של ליל נאז X זכה להצלחה רבה כאשר צבר למעלה מ-70 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליל נאז X
קטגוריה:שירי קארדי בי
קטגוריה:שירי נאז
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי מוזיקת קאנטרי אמריקאיים
קטגוריה:שירים המעורבים במחלוקות הקשורות לפלגיאט
קטגוריה:שירי פלטינה משולשת בארצות הברית
גיום לקה

**גיום לקה** (בצרפתית: **Guillaume Lekeu**; 20 בינואר 1870 – 21 בינואר 1894) היה מלחין בלגי בתחום המוזיקה הקלאסית.

## ביוגרפיה
לקה נולד בכפר ליד ורווייה, עיר קטנה במחוז לייז'. למד פסנתר ותאוריה של המוזיקה אצל אלפונז ווס בקונסרבטוריון המקומי.

ב-1879 עבר עם משפחתו לפואטייה, צרפת ולמד שם מוזיקה באופן עצמאי אצל אוקטב גריסר. הוא התחיל להלחין בגיל 15, ובהתחלה כתב בעיקר מוזיקה קאמרית.

ב-1888 עבר עם משפחתו לפריז ולמד פילוספיה עם תאודור דה ויזבה . באוגוסט 1889 יצא לביירוית לראות את הטטרלוגיה "טבעת הניבלונגים" של ואגנר.

בחזרתו לפריז למד קונטרפונקט אצל סזר פרנק. עם מותו של פרנק ב-1890 עבר בעצתו של ויזבה לכיתתו של ונסן ד'אנדי, שם למד בעיקר תזמור.

כשנה לאחר מכן, ב-1891, זכה במקום השני בפרס רומא הבלגי, על יצירתו הקנטטה "אנדרומדה".

ב-1892 התוודע לקה בעזרת ד'אנדי לכנר הנודע אז'ן איזאיי, אשר הזמין ממנו את יצירתו המפורסמת ביותר - הסונטה לכינור ופסנתר בסול מז'ור.

לקה נדבק בטיפוס באוקטובר 1893, ממנו לא הצליח להתאושש. הוא נפטר יום אחד לאחר יום הולדתו העשרים וארבעה, ב-21 בינואר 1894.

## סגנונו המוזיקלי

ב-1887 כתב כך: "עדיף שהמוזיקה תהיה מוזרה, עצבנית, נוראית ולא דומה לשום דבר המוכר לנו, ובלבד שתהיה מקורית".

ביצירותיו ניתן לשמוע את השפעותיהם של בטהובן, ואגנר וסזר פרנק. סגנון הכתיבה שלו הצטיין במלודיות ארוכות ומלנכוליות, עם הרמוניות אימפרסיוניסטיות.

המבנים המוזיקליים ביצירותיו הם לרוב מחזוריים (ציקליים), וחוקרים נוטים כי מדובר בהשפעה מיצירתו הספרותית של מרסל פרוסט - "בעקבות הזמן האבוד".

## יצירותיו

לקה כתב כ-50 יצירות, חלקן לא גמורות. שתיים מהן -סונטה לצ'לו ורביעיית פסנתר, הושלמו על ידי ד'אנדי. ביצירותיו יש יסודות המבשרים על מלחינים צרפתיים שבאו אחריו, כדוגמת אריק סאטי ודריוס מיו.

את רשימת יצירותיו ניתן למצוא בדף המקביל בוויקיפדיה האנגלית , כולל מספר סידורי (על פי קטלוג לוק ורדבו - V), ז'אנר ותאריך.

## קישורים חיצוניים

* 

## הערות שוליים

קטגוריה:ואלונים
קטגוריה:מלחינים בלגים
קטגוריה:ילידי 1870
קטגוריה:בלגים שנפטרו ב-1894
יובאן הורוואט

**יובאן סמוילוביץ' הורוואט דה קורטיץ**' (; 1722, האימפריה הרומית הקדושה – 1786, האימפריה הרוסית), הידוע גם כ**איוון סמוילוביץ**', היה גנרל רוסי ממוצא סרבי שייסד את סרביה החדשה באימפריה הרוסית באזור העיר נובומירהורוד.

## ביוגרפיה
אבות אבותיו של הורוואט הגיעו במקור מסרביה הישנה. בשנות ה-70 של המאה ה-17, סבו מרקו קורטיץ' התיישב ב"גבול הצבאי" - אזור חיץ בין מלוכת הבסבורג לבין האימפריה העות'מאנית, בו התיישבו לראשונה סרבים בימי הביניים. קורטיץ' נלחם בצבאה של נסיכות אוסטריה וקיבל תואר אציל מלאופולד הראשון, קיסר האימפריה הרומית הקדושה. בנו של קורטיץ', סמואיל, היה בעל קרקעות בכפר הקרוי על שם משפחתו - קורטיצ'י, על יד ארד.

בשנת 1726 קיבל סמואיל שם אצילי - "דה קורטיץ'", מקרל השישי, קיסר האימפריה הרומית הקדושה לאחר ששימש כמושל העיר ואראדין שברומניה. ג'ובאן סמוילוביץ' הורוואט דה קורטיץ' נולד לסמואיל בפטרוואראדין שבמלוכת הבסבורג ב-1722.

ב-1751, בגיל 21, יצרו יובאן ואחיו דימטרי קשר עם השגריר הרוסי לנסיכות אוסטריה על מנת לבקש להגר לרוסיה. השגריר קיבל את בקשתם של השניים בתנאי שהדבר יאושר על ידי הממשלה הרוסית. הממשלה לא רק אישרה את הבקשה אלא הציעה לכל המשפחות אזרחות ועבודה בצבא האימפריה הרוסית. למעשה, כל משפחות הקצינים ששירתו בצבא האוסטרי והיגרו לאוסטריה קיבלו אזרחות והקצינים קיבלו עבודה בצבא הרוסי. עוד לפני שבקשתו ברוסיה התקבלה הגיש הורוואט את בקשת ההתפטרות שלו לצבא האוסטרי יחד עם 281 קצינים נוספים. בקשות ההתפטרות הועברו מיד למריה תרזה שאישרה אותן מכיוון שבאותה העת לאימפריה הרוסית ולבית הבסבורג היו יחסים חמים.

ב-13 ביולי 1751 השגריר הרוסי באוסטריה קיבל את האישור הרשמי מיליזבטה, קיסרית רוסיה למעבר של הורוואט וקצינים נוספים לרוסיה. הורוואט קודם מיד לדרגת גנרל בצבא הרוסי וקצינים שהראו כישרון קיבלו דרגות גבוהות בצבא הרוסי מיד. ההגירה התבצעה בשלושה סבבים שונים.

הורוואט הגיע לרוסיה פיזית בסוף ספטמבר 1751 והקים בה את "סרביה החדשה". רוב היישובים בסרביה החדשה נקראו על שם יישובים בסרביה עצמה ובאישור הקיסרית יליזבטה קראו על שמה מבצר שבנו. ב-1759 הקים הורוואט גדודי צבא לסרביה החדשה, והתחיל לפעול למען הקמת בית לאומי לסרבים בשטח האימפריה הרוסית. הוא הקים בית משפט עליון, משרדים שונים כגון; כלכלה, חוץ, אוצר, ביטחון וכו'.

בית המשפט שהורוואט עצמו הקים מצא אותו אשם בשחיתות ובצו של יקטרינה השנייה, קיסרית רוסיה, הוא גורש מסרביה החדשה וזו פורקה במספר שלבים. הוא חזר לאזור סרביה החדשה לשעבר רק ב-1775 ונפטר בדירתו שליד העיר חרקוב בגיל 64 בשנת 1886.

## לקריאה נוספת
* אלמנקו גלוהאק, (1990). **Porijeklo imena Hrvat**, איגוד הכותבים ביוגוסלביה.
* בריאן דוויאס, (2016). **The Russo-Turkish War, 1768-1774: Catherine II and the Ottoman Empire**, הוצאת בלומסברי.

## הערות שוליים

הורוואט
הורוואט
קטגוריה:ילידי 1722
קטגוריה:נפטרים ב-1786
גילברט רייל

**גילברט רייל** (באנגלית: **Gilbert Ryle**; 19 באוגוסט 1900 – 6 באוקטובר 1976) היה פילוסוף בריטי. הוא נציג הדור של הפילוסופים של השפה היומיומת (ordinary language philosophers) שהיו שותפים לגישתו של לודוויג ויטגנשטיין כלפי בעיות פילוסופיות. רייל ידוע בעיקר בזכות ביקורתו על הדואליזם הקרטזאני, שעבורו טבע את המונח "רוח הרפאים במכונה" (The Ghost in the Machine). חלק מהרעיונותיו בתחום הפילוסופיה של הנפש כונו ביהביוריסטים ("behaviourist"). רייל מוכר בין היתר בשל ההבחנה האפיסטמולוגית שערך בין "לדעת איך" לבין "לדעת ש" (Knowing-how and knowing-that).

ספרו הידוע ביותר של רייל הוא מושג הנפש (The Concept of Mind) משנת 1949, שבו הוא כותב כי "מגמה כללית של הספר זה תהיה ללא ספק וללא היזק, להיות מסווגת כביהביוריסטית". רייל, שעסק במחקרו בעבודותיהם ברנרד בולזאנו, פרנץ ברנטנו, אלכסיוס מיינונג, אדמונד הוסרל ומרטין היידגר, הציע במקום זאת שאת הספר ניתן לתאר כמאמר בפנומנולוגיה, אם "מרגישים בבית" עם התווית הזאת.

## ביבליוגרפיה
### בעברית
* "המיתוס של דקארט", בתוך: **שפה, מחשבה, עולם: מאמרים קלאסיים בפילוסופיה אנליטית**, הוצאת "למדא - האוניברסיטה הפתוחה", 2021
### באנגלית
#### ספרים

* *The Concept of Mind* (1949)
* *Dilemmas. The Tarner Lectures 1953* (1954), a collection of shorter pieces
* *Plato's Progress* (1966)
* *Contemporary Aspects of Philosophy* (1977), editor
* *On Thinking* (1979)


## קישורים חיצוניים

* 

## הערות שוליים

קטגוריה:פילוסופים של הלשון
קטגוריה:פילוסופים של תורת ההכרה
קטגוריה:פילוסופים אנגלים
קטגוריה:פילוסופים של המאה ה-20
קטגוריה:בריטים שנולדו ב-1900
קטגוריה:בריטים שנפטרו ב-1976
עיר פתוחה

[ממוזער|[מנילה שבפיליפינים הוכרזה כעיר פתוחה בדצמבר 1941 במטרה למנוע מצבא האימפריה היפנית להרוס את העיר|285x285 פיקסלים]]
**עיר פתוחה** (או **עיר פרזות**) היא יישוב שהכריז במהלך מלחמה כי הוא מוותר על מאמצי ההגנה, וזאת בדרך כלל על מנת למנוע הרס ופגיעה בתושביו. ברגע שעיר הכריזה על עצמה כ"עיר פתוחה", ישנה ציפייה שהצבא היריב יכבוש את העיר באופן לא אלים ובלי להרוס את העיר. ההצהרה הזו נועדה להגן על תושבי העיר ועל נכסיה התרבותיים ממלחמה שעשויה להסב להם נזק. 

כוחות התוקפים את העיר לא תמיד יכבדו את ההכרזה, וייתכן כי גם הכוחות המגנים ישתמשו בה כטקטיקה פוליטית. במקרים מסוימים, ההכרזה על עיר כ"עיר פתוחה" עשויה להתבצע מצד במלחמה אשר נמצא על סף תבוסה או כניעה; במקרים אלה, הצד המצהיר מסוגל להילחם על העיר אך מעדיף לחסוך את הנזק שייגרם לעיר זו.  

על־פי המשפט ההומניטרי הבין־לאומי, הן ההסכמי והן המנהגי, אין לתקוף ערים פתוחות.  

## ראו גם

* אמנות ז'נבה
* דיני מלחמה
* משפט בינלאומי פומבי
* רומא עיר פרזות
* עיר סגורה

## הערות שוליים

קטגוריה:דיני מלחמה
מרכז המדיטציה טושיטה

**מרכז המדיטציה טושיטה** (באנגלית: **Tushita Meditation Centre**) הוא מרכז לימוד ותרגול של הבודהיזם הטיבטי הממוקם במחוז הימאצ'ל פרדש שבצפון הודו, ביערות הסמוכים לכפר דרהמקוט, מעל העיירה מקלוד-גנג'. המרכז מציע קורסי מבוא לבודהיזם טיבטי וסדנאות מתקדמות יותר בתחום.

## היסטוריה
לאחר שפתחו את מנזר קופאן בקטמנדו, החליטו למה יישה ותלמידו למה זופה רינפושה לפתוח מרכז נוסף, זאת בתגובה לדרישה הגוברת והעניין מצד תלמידים מהמערב. ב-1972, יחד עם כמה מתלמידיהם המערביים, רכשו השניים מבנה ישן במקום שבו נמצא המרכז כיום, בסמוך למקום מושבה של הממשלה הטיבטית הגולה. זמן קצר לאחר מכן נפתח המרכז שנקרא בהתחלה "טושיטה – מרכז ריטריט", ומאוחר יותר שינה את שמו ל"מרכז המדיטציה טושיטה".

במקום מתגוררים באופן קבוע נזירים ונזירות המפעילים את המרכז. באתר האינטרנט של המרכז נכתב: "המטרה של טושיטה היא לספק מרחב חברותי ומכיל לבני אדם מכל הלאומים והרקעים על מנת להיחשף ולתרגל את הלימוד של הבודהה". המבקרים במקום מתבקשים לכבד מספר כללי משמעת ובהם שמירה על השקט, הימנעות מלבוש חושפני, הימנעות מהריגה מכוונת של יצורים חיים (כולל חרקים), וכן איסור על כל פעילות מינית.

כיום מארח מרכז המדיטציה טושיטה סדנאות מבוא וקורסים מתקדמים המועברים על ידי מורים בולטים בעולם הבודהיזם הטיבטי, וכן סדנאות יומיות ללימוד מדיטציה. על פי נתוני המרכז לשנת 2017, מרבית המשתתפים בקורסי המבוא לבודהיזם הם הודים וישראלים, מרביתם תרמילאים שמטיילים בהודו לאחר תום שירותם הצבאי. מרכז המדיטציה טושיטה חבר בקרן לשימור מסורת המהאיאנה, רשת של 160 מרכזי מדיטציה ומיזמים חברתיים הפועלת ב-36 מדינות ברחבי העולם.

## קישורים חיצוניים
* 

קטגוריה:מנזרים בודהיסטיים
קטגוריה:הימאצ'ל פרדש
קטגוריה:הודו: מבני דת
קטגוריה:בודהיזם טיבטי
סרביה החדשה

**סרביה החדשה** () הוא חבל ארץ לשעבר ב שנוסד על ידי הגנרל הרוסי-סרבי יובאן הורוואט בשנת 1752. חבל הארץ ממוקם באוקראינה דהיום וחופף ברובו את שטח מחוז קירובוגרד. בירת חבל הארץ ומרכז ההגירה של הסרבים הייתה העיר נובומירהורוד (מירגורוד החדשה).

המייסד, יובאן הורוואט, הגיע לאזור בסוף ספטמבר 1751 ובשנת 1752 הקים שם את סרביה החדשה. רוב היישובים בסרביה החדשה נקראו על שם יישובים בסרביה עצמה ובאישור יליזבטה, קיסרית רוסיה, קראו על שמה התושבים מבצר שבנו. ב-1759 הקים הורוואט גדודי צבא לסרביה החדשה, והתחיל לפעול למען הקמת בית לאומי לסרבים בשטח האימפריה הרוסית. הוא הקים בית משפט עליון, משרדים שונים כגון; כלכלה, חוץ, אוצר, ביטחון וכו'. בסופו של דבר, הואשם הורוואט בשחיתות והוגלה מן המקום על ידי יקטרינה השנייה, קיסרית רוסיה. בשנת 1764 במסגרת חלוקה מנהלית מחדש של האימפריה הרוסית התפרקה סרביה החדשה והועברה לשליטת ממשלת נובורוסיה. הורוואט חזר למקום רק ב-1775 ונפטר קרוב לסרביה החדשה ב-1886.

סרביה החדשה, למרות שמה, לא כללה בעיקר סרבים. למעשה, רוב התושבים באזור היו מולדובנים ואוקראינים, והסרבים היוו כ-11 אחוזים בלבד מתוך האוכלוסייה. האוכלוסייה באזור בשיאה הגיעה ל-5,482 תושבים, ב-1757.

## לקריאה נוספת
* אלמנקו גלוהאק, (1990). **Porijeklo imena Hrvat**, איגוד הכותבים ביוגוסלביה.
* בריאן דוויאס, (2016). **The Russo-Turkish War, 1768-1774: Catherine II and the Ottoman Empire**, הוצאת בלומסברי.

## קישורים חיצוניים
*Nova Srbija i Slavenosrbija

קטגוריה:האימפריה הרוסית: חלוקה מנהלית
קטגוריה:אוקראינה: היסטוריה
קטגוריה:סרביה: היסטוריה
קטגוריה:האימפריה הרוסית: היסטוריה